

**ประกาศเทศบาลตำบลนาหว้า**

**เรื่อง การใช้จ่ายเงินสะสม (ครั้งที่ 1) ประจำปีงบประมาณ พ.ศ.256๖**

\*\*\*\*\*\*\*\*\*\*\*\*\*\*\*\*

 ด้วยเทศบาลตำบลนาหว้า ได้รับความเห็นชอบจากสภาเทศบาลตำบลนาหว้าพิจารณาอนุมัติให้ใช้จ่ายเงินสะสม (ครั้งที่ 1) ประจำปีงบประมาณ พ.ศ.256๖ จำนวนทั้งสิ้น 3 โครงการ เป็นจำนวนเงิน 15,733,000 .-บาท (สิบห้าล้านเจ็ดแสนสามหมื่นสามพันบาทถ้วน) ในคราวประชุมสภาเทศบาลตำบลนาหว้า สมัยสามัญ สมัยที่ 2 ครั้งที่ 1 ประจำปี พ.ศ. 256๖ เมื่อวันที่ ๑ พฤษภาคม พ.ศ.256๖ โดยเป็นไปตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2547 และแก้ไขเพิ่มเติม (ฉบับที่ 4) พ.ศ.2561 ประกอบกับหนังสือกระทรวงมหาดไทย ด่วนที่สุด ที่ มท 0808.2/ว 1438 ลงวันที่ 10 มีนาคม พ.ศ.2559 เรื่องหลักเกณฑ์การใช้จ่ายเงินสะสมขององค์กรปกครองส่วนท้องถิ่น และที่ มท 0808.2/ว 7272 ลงวันที่ 26 ธันวาคม พ.ศ.2560 เรื่องแนวทางการใช้จ่ายเงินสะสมขององค์กรปกครองส่วนท้องถิ่น เพื่อสนับสนุนนโยบายของรัฐบาลในการสร้างความเข้มแข็งให้แก่องค์กรปกครองส่วนท้องถิ่น จึงขอประกาศการใช้จ่ายเงินสะสม (ครั้งที่ 1) ประจำปีงบประมาณ พ.ศ.256๖ ของเทศบาลตำบลนาหว้า

 อนึ่ง สำหรับรายละเอียดสามารถขอดูได้ที่ศูนย์ข้อมูลข่าวสารเทศบาลตำบลนาหว้า ในวันและเวลาราชการหรือที่ www.nawa city.go.th

 จึงประกาศให้ทราบโดยทั่วกัน

 ประกาศ ณ วันที่ 1 เดือนพฤษภาคม พ.ศ.256๖

(นายอรรถพล โกษาแสง)

นายกเทศมนตรีตำบลนาหว้า

**รายละเอียดจ่ายเงินสะสม (ครั้งที่ 1)**

**ประจำปีงบประมาณ พ.ศ.256๖**

**เทศบาลตำบลนาหว้า อำเภอนาหว้า จังหวัดนครพนม**

ยอดเงินสะสมปัจจุบัน ณ วันที่ 30 กันยายน 2565 จำนวนเงิน 40,965,108.45 บาท

ยอดเงินสะสมที่นำไปบริหารได้ ณ วันที่ 30 กันยายน 2565 จำนวนเงิน 19,522,271.20 บาท

ยอดเงินที่ขออนุมัติจ่ายเงินสะสม จำนวนเงิน 15,733,000.00 บาท

ยอดเงินสะสมคงเหลือที่นำไปบริหารได้ จำนวนเงิน 19,522,271.20 บาท

โดยมีรายละเอียดดังต่อไปนี้

**แผนงานการรักษาความสงบภายใน รวม 6,200,000.-บาท**

**งานป้องกันและบรรเทาสาธารณภัย รวม 6,200,000.-บาท**

 **งบลงทุน รวม 6,200,000.-บาท**

 **ครุภัณฑ์ยานพาหนะและขนส่ง รวม 6,200,000.-บาท**

**๑.จัดซื้อรถบรรทุกน้ำอเนกประสงค์ ตั้งจ่ายไว้ 6,200,000.-บาท**

 เพื่อจ่ายเป็นค่าจัดซื้อรถบรรทุกน้ำ ชนิด 10 ล้อ เครื่องยนต์ดีเซลไม่น้อยกว่า 6 สูบ 4 จังหวะ

กำลังเครื่องยนต์สูงสุดไม่ต่ำกว่า 240 แรงม้า บรรจุน้ำไม่น้อยกว่า 12,000 ลิตร จำนวน 1 คัน (รายละเอียดคุณลักษณะตามเอกสารหมายเลข 3 )

*(ปรากฏในแผนพัฒนาท้องถิ่น พ.ศ. 2566-2570 (เพิ่มเติม) ครั้งที่ 2/2565 หน้า 19 ข้อ 1 )*

**แผนงานอุตสาหกรรมและการโยธา รวม 9,533,000.-บาท**

**งานก่อสร้าง รวม 9,533,000.-บาท**

 **งบลงทุน รวม 9,533,000.-บาท**

 **ครุภัณฑ์ก่อสร้าง รวม 9,533,000.-บาท**

**1.จัดซื้อรถขุดตีนตะขาบ ตั้งจ่ายไว้ 4,733,000.-บาท**

 เพื่อจ่ายเป็นค่าจัดซื้อรถขุดตีนตะขาบ ขนาดไม่น้อยกว่า 150 แรงม้า จำนวน 1 คัน

 (รายละเอียดคุณลักษณะตามเอกสารหมายเลข 1 )

 *(ปรากฏในแผนพัฒนาท้องถิ่น พ.ศ. 2566-2570 หน้า 82 ข้อ 37)*

**2.จัดซื้อรถบรรทุกลาดท้ายสะพานไฮดรอริก ตั้งจ่ายไว้ 4,800,000.-บาท**

 เพื่อจ่ายเป็นค่าจัดซื้อรถบรรทุกลาดท้ายสะพานไฮดรอริก ชนิด 10 ล้อ ขนาดไม่น้อยกว่า 240 แรงม้า จำนวน 1 คัน (รายละเอียดคุณลักษณะตามเอกสารหมายเลข 2 )

 *(ปรากฏในแผนพัฒนาท้องถิ่น พ.ศ. 2566-2570 หน้า 82 ข้อ 39)*

*จ่ายเงินสะสม (ครั้งที่ 1) ประจำปีงบประมาณ พ.ศ.2566*